## Pravilnik o sustavu ocjenjivanja sukladnosti u ekološkoj proizvodnji

### NN 91/2001 (23.10.2001.), Pravilnik o sustavu ocjenjivanja sukladnosti u ekološkoj proizvodnji

# Državni zavod za normizaciju i mjeriteljstvo

1559

Na temelju članka
23. stavka 3. Zakona o ekološkoj proiz­vod­nji poljoprivrednih i prehrambenih
proizvoda (»Narodne novine« br. 12/01), ministar poljoprivrede i šumarstva, uz
suglas­nost ravnatelja Državnog zavoda za normizaciju i mjeriteljstvo, donosi

## PRAVILNIK

### O SUSTAVU OCJENJIVANJA SUKLADNOSTI U EKOLOŠKOJ PROIZVODNJI

I. TEMELJNE odredbe

Članak 1.

Ovim se Pravilnikom propisuje sustav ocjenjivanja sukladnosti u
ekološkoj proizvodnji, uvjeti kojima moraju udovoljiti nadzorne stanice,
ovlašteni ispitni laboratoriji i pravne osobe za provedbu postupka
potvrđivanja, postupak ovlašćivanja nadzornih stanica, laboratorija i pravnih
osoba za provođenje postupka potvrđivanja, propisuju uvjeti za izdavanje
potvrdnice te sadržaj i izgled potvrdnice, a u svrhu utvrđivanja sukladnosti
ekoloških proizvoda, procesa i usluga sa temeljnim zahtjevima u ekološkoj
proizvodnji.

Članak 2.

Sustav ocjenjiva sukladnosti
proizvoda, procesa i usluga u ekološkoj proizvodnji temelji se na načelima
stručnosti, objektivnosti, neutralnosti i nezavisnosti svih sudionika sustava.

II. Sustav ocjenjivanja sukladnosti u
ekoloŠkoj proizvodnji

Članak 3.

Sustav
ocjenjivanja sukladnosti proizvoda, procesa i usluga u ekološkoj proizvodnji
obuhvaća postupak ovlašćivanja nadzornih stanica, ispitnih laboratorija i
pravnih osoba za provedbu postupka ovlašćivanja, izdavanje potvrdnice o
sukladnosti te nadzor nad provedbom sustava ocjenjivanja sukladnosti u
ekološkoj proizvodnji.

Članak 4.

Kao ekološki proizvod, proces
ili usluga može biti označen i deklariran samo onaj proizvod, proces i usluga
za koje je pravna osoba za provedbu postupka potvrđivanja izdala potvrdnicu.

Pravna osoba za provedbu
postupka potvrđivanja izdaje potvrdnicu samo nakon provedenog postupka ocjene
proizvoda, procesa i usluge, a na temelju zapisnika o provedenom stručnom
nadzoru i ispitivanja provedenih od strane ovlašćenih nadzornih stanica i
ovlašćenih ispitnih laboratorija, a za uvezene proizvode na temelju priznate
potvrdnice izdane u zemlji iz koje je proizvod uvezen odnosno u kojoj je
proizvod proizveden.

Priznavanje potvrdnice izdane
u inozemstvu provodi ministar na prijedlog Povjerenstva za ekološku proizvodnju
poljoprivrednih i prehrambenih proizvoda.

**Uvjeti za ovlašćivanje pravnih osoba**

1. Nadzorna stanica

Članak 6.

Ovlaštena nadzorna stanica mora udovoljiti uvjete hrvatske norme HRN EN
45004 – Opći kriteriji za rad različitih vrsta ustanova koje provode nadzor,
posebno sljedeće uvjete:

1. da je pravna osoba, ili da je u sastavu pravne osobe,

2. ako je dio pravne osobe koja obavlja i druge djelatnosti osim
nadzora, da bude prepoznatljiva unutar nje,

3. da ima dokumentaciju koja
opisuje njezinu djelatnost i tehničko područje za koje je mjerodavna i uvjete
po kojima posluje,

4. da ima točno određen
program i opseg nadzora,

5. da ima osiguranu,
neovisnost, nepristranost u provođenju nadzora,

6. da je osoblje oslobođeno
od svih trgovačkih, financijskih i drugih pritisaka koji bi mogli utjecati na njihove
odluke, da su utvrđene mjere da osobe ili organizacije izvan nadzorne ustanove
ne mogu utjecati na rezultate provedenih nadzora,

7. da raspolaže odgovarajućim
prostorom i opremom potrebnom za provođenje nadzora u ekološkoj proizvodnji,

8. da je neovisna u mjeri
koja se zahtijeva s obzirom na uvjete u kojima obavlja svoje usluge,

9. da je osigurana
povjerljivost obavijesti dobivenih tijekom obavljanja stručnog nadzora.
Vlasnička prava moraju biti zašti­ćena,

10. da ima dostatan broj
stalnih zaposlenika, s opsegom stručnosti dostatnim za izvođenje redovnih
dužnosti,

11. da osoblje odgovorno za
nadzor u ekološkoj proizvodnji ima odgovarajuću stručnu spremu (završen
dodiplomski studij agronomskog, veterinarskog, šumarskog, tekstilnog,
biotehnološ­kog, tehnološkog ili medicinskog usmjerenja), izobrazbu, iskustvo i
zadovoljavajuće poznavanja zahtjeva u ekološkoj proizvod­nji,

12. da ima uspostavljen
dokumentiran sustav izobrazbe u ekološkoj proizvodnji,

13. da ima zapise o
akademskim i drugim diplomama i izobrazbi i iskustvusvakog zaposlenog,

14. da ima na raspolaganju
prikladne uređaje i opremu koji omogućuju izvođenje svih djelatnosti povezanih
s nadzorom u ekološkoj proizvodnji,

15. ako je to potrebno da u
svrhu postizanja kakvoće usluga nadzora ima utvrđene postupke za odabir
sposobnih dobavljača, izdavanje odgovarajućih narudžbenica te nadzor nad
primijenjenim sirovinama u ekološkoj proizvodnji,

16. da upotrebljava metode i
postupke utvrđene u zahtjevima prema kojima se mora određivati sukladnost
(upute za planiranje nadzora, normno uzorkovanje, tehnike nadzora),

17. da postupci koje primjenjuje, a koji nisu normirani, budu primjereni
i potpuno dokumentirani,

18. da ima ustrojstvo koje joj omogućuje održavanja sposobnosti da
izvodi svoje stručne zadatke na zadovoljavajući način,

19. da usluge ispitivanja i potvrđivanja ako ih pruža imaju jasan odnos
prema djelatnosti nadzora,

20. da ima tehničkog voditelja s jasno određenim ovlastima i
odgovornostima za osiguravanje kakvoće u ekološkoj proizvod­nji unutar nadzorne
stanice, koji mora biti osposobljen i iskusan za vođenje nadzorne stanice i
koji preuzima potpunu odgovornost za provođenje stručnog nadzora u ekološkoj
proizvodnji, te osobu koja ga u slučaju njegove odsutnosti zamjenjuje,

21. da je tehnički voditelj u
stalnom radnom odnosu,

22. da na djelotvoran načina
upotrebljava sustav kakvoće prilagođen vrsti i području i obimu obavljenih
radova. Sustav kakvoće mora biti potpuno dokumentiran priručnikom za kak­voću,

23. da ima sustav vođenja sveukupne dokumentacije o svojoj djelatnosti.

**2. Ovlašteni ispitni laboratorij**

Članak 7.

Ovlašteni ispitni laboratorij je pravna osoba, ili posebna
organizacijska cjelina unutar pravne osobe, ovlaštena od strane ministra za
ispitivanja proizvoda, procesa i usluga u ekološkoj proizvodnji.

Ovlašteni ispitni laboratorij mora udovoljiti uvjetima hrvat­ske norme
HRN EN ISO/IEC 17025 – Opći zahtjevi za osposob­ljenost ispitnih i
mjeriteljskih laboratorija, posebno sljedeće uvje­te:

1. da je pravna osoba, a ako je dio veće organizacije a želi biti
priznat kao laboratorij treće strane, onda mora moći dokazati da je nepristran
i da njegovo osoblje ne ovisi ni o kakvim poslov­nim, financijskim i drugim
pritiscima koji mogu utjecati na njihovu tehničku prosudbu. Laboratorij za
ispitivanje sa svojstvom treće strane ne smije biti uključen ni u kakve
djelatnosti koje mogu ugroziti povjerenje u njegovu neovisnost i nepristranost
a u vezi s njegovim ispitivanjima,

2. da ima ustroj koji osigurava da njegova uprava i osoblje budu
neovisni o svim poslovnim, financijskim i drugim pritiscima koji mogu štetno
utjecati na kakvoću njihova rada,

3. da ima utvrđene postupke zaštite povjerljivih podataka i vlasničkih
prava svojih korisnika, uključujući postupke za zaštitu podataka koji se
elektronički pohranjuju i prenose,

4. da ima utvrđenu odgovornost, ovlaštenje i međusobne odnose svih osoba
koje vode poslove, provode ili provjeravaju posao koji utječe na kakvoću
ispitivanja,

5. da je jedan član osoblja imenovan kao voditelj odjela za kakvoću rada
laboratorija,

6. da provodi sustav kakvoće
rada laboratorija sukladno uvjetima iz norme,

7. da ima uspostavljen
postupak za ocjenu zahtjeva, ponuda i ugovora,

8. da zahtjevi, uključujući metode
koje treba upotrebljavati, budu na odgovarajući način definirani i razumljivi,

9. da raspolaže odgovarajućim
stručnim kadrom, prostorom i opremom sukladno ispitivanima za koja traži
ovlaštenje,

10. da ima program izobrazbe
kadrova sukladno ciljevima vlastitog razvitka,

11. da primjenjuje
odgovarajuće metode i postupke za sva ispitivanja u području svog djelovanja,
što uključuje uzorkovanje, rukovanje, prijevoz, skladištenje i pripremu uzorka.
Preporučuju se metode koje su objavljene u međunarodnim, regionalnim i
nacionalnim normama. Laboratorij mora osigurati uporabu najnovijih izdanja
norma koje su na snazi,

12. da su nenormirane metode
ispitivanja na odgovarajući način vrednovane,

13. da je odstupanje od metoda ispitivanja dokumentirano, tehnički opravdano
te ako je na njega pristao i prihvatio ga korisnik,

14. da su svi mjerni instrumenti i uređaji umjereni ili ovjereni u
skladu s propisima,

15. da ima upute za uporabu sve bitne opreme i za rad s tom opremom,

16. da raspolaže svom opremom za uzorkovanje, mjerenje i ispitivanje,

17. da je oprema takve kvalitete i stanja da s njom može postići
odgovajuća točnost,

18. da se rezultati ispitivanja prikazuju točno, jasno, nedvosmisleno i
objektivno,

19. da ispitni izvještaji sadrže najmanje podatke: naslov (npr. »Ispitni
izvještaj«), naziv i adresu laboratorija i mjesto u kojem su provedena
ispitivanja, jedinstvenu oznaku i na svakoj stranici oznaku kako bi se
osiguralo da se stranica prepoznaje kao dio ispitnog izvještaja, naziv i adresu
korisnika, oznaku upotrijebljene metode, opis i stanje uzorka i njegovu oznaku,
datum prijama uzorka, oznaku plana uzorkovanja i postupaka koje upotrebljava
laboratorij, rezultate ispitivanja, po potrebi s mjernim jedinicama, imena,
funkcije i potpise ili istovrijednu identifikaciju osobe ili osoba koje su
sastavila ispitni izvještaj,

20. da ispitni izvještaji, kada je to potrebno, sadrže i druge podatke,
npr. u sukladnosti, o uzorkovanju, odstupanju od metode itd.,

21. da su mišljenja i tumačenja dokumentirana, (npr. o sukladnosti).

***3. Pravna osoba za provedbu
postupka potvrđivanja***

Članak 8.

Pravna osoba za provedbu postupka potvrđivanja je pravna osoba ovlašćenaod ministra za provođenje postupka potvrđivanja sukladnosti proizvoda,
procesa i usluga u ekološkoj proizvodnji.

Postupak potvrđivanja sukladnosti temelji se na zapisnicima o obavljenom
stručnom nadzoru nadzornih stanica i pripadajuće dokumentacije ispitnih
laboratorija.

Članak 9.

Pravna osoba za provedbu postupka potvrđivanja mora udovoljiti uvjetima
hrvatske norme HRN EN 45011 – Opći zahtjevi za ustanove koje provode
potvrđivanje proizvoda, posebno sljedeće uvjete:

1. da je pravna osoba,

2. da je nepristrana u radu,

3. da ima prava i odgovornosti koje su važne za njezine djelatnosti
potvrđivanja,

4. da ima prikladne mjere za uređenje pravnih odgovornosti koje
proistječu iz njezinih radnji i/ili djelatnosti,

5. da ima financijsku stabilnost i izvore potrebne za vođenje sustava
potvrđivanja,

6. da ima stalno zaposleno dovoljno osoba koje imaju potrebnu naobrazbu,
i stručno znanje i iskustvo za izvođenje zadataka potvrđivanja povezanih s
vrstom i opsegom rada, pod odgovornošću nadređenog službenika,

7. da ima sustav kakvoće koji pruže povjerenje u sustava vođenja sustava
potvrđivanja,

8. da ima posluje i provodi postupke koji razlikuju potvrđi­vanje od
svih drugih djelatnosti kojima se bavi,

9. da je zajedno sa svojim zaposlenicima slobodna od svih trgovačkih,
financijskih i drugih pritisaka koji bi mogli utjecati na rezultate prosesa potvrđivanja,

10. da ima formalna pravila i strukturu za imenovanje i rad svih odbora
uključenih u proces potvrđivanja; takvi odbori moraju biti slobodni od svih
trgovačkih, financijskih i drugih pritisaka koji bi mogli utjecati na njezine
odluke; ustroj u kojem su članovi izabrani tako da se postigne ravnoteža u
kojoj ni jedan poseban interes ne prevladava,

11. da osigura da djelatnosti srodnih pravnih osoba ne utječu na
povjerljivost, objektivnost ili nepristranost njezinih potvrda,

12. da ne isporučuje ili oblikuje proizvode iste vrste koji su kao oni
koje potvrđuje,

13. da ne nudi niti daje savjete podnositeljima zahtjeva o metodama koje
omogućuju rješavanje pitanja koja predstavljaju zapreku dobivanja tražene
potvrdnice,

14. da ne pruža niti jednu drugu uslugu koja bi mogla ugroziti
povjerljivost, objektivnost ili nepristranost njezina procesa potvrđivanja ili
njezinih odluka o potvrđivanju,

15. da ima utvrđene postupke za rješavanje priziva, prigovora i sporova
koji dolaze od dobavljača ili drugih strana, a tiču se postupanja s pitanjima
potvrđivanja i drugih srodnih pitanja i druge uvjete iz norme iz stavka 1.
ovoga članka.

III. POSTUPAK OVLAŠĆIVANJA

Članak 11.

Postupak ovlašćivanja provodi Ministarstvo poljoprivrede i šumarstva.

Ministar imenuje stalno povjerenstvo za provođenje postupka
ovlašćivanja.

Članak 12.

Povjerenstvo koje provodi postupak ovlašćivanje može zatražiti i druge
dokaze o ispunjavanju uvjeta odnosno osposob­ljenosti pravne osobe za zadatke
za koje je zatraženo ovlašćenje.

Povjerenstvo također može izvršiti provjeru udovoljavanja propisanim
uvjetima i kod same pravne osobe.

Članak 13.

Nakon provedenog obveznog stručnog nadzora nad ekološ­kom proizvodnjom
sukladno odredbama Pravilnika o provođenju stručnog nadzora nad ekološkom
proizvodnjom i izdanog zapisnika o obavljenom stručnom nadzoru, pravna osoba za
provedbu postupka potvrđivanja izdaje potvrdnicu.

Članak 14.

Potvrdnica je isprava kojom ovlaštena pravna osoba za provođenje
postupka potvrđivanja, potvrđuje da je ekološka proizvodnja, ekološki proizvod,
proces ili usluga sukladna temeljnim zahtjevima za ekološku proizvodnju.

Članak 15.

Potvrdnica sadrži:

- naziv pravne osobe koja ju izdaje, broj rješenja o ovlašćivanju i
njezin zaštićeni znak,

- jedinstveni broj potvrdnice,

- naziv proizvodne jedinice za ekološku proizvodnju i broj rješenja o
upisu u upisnik,

- naziv proizvoda i količina za koju se izdaje,

- naziv propisa temeljem kojeg se izdaje,

- vremensko razdoblje za koje se izdaje i proizvodna godina,

- mjesto i datum izdavanja i

- pečat i potpis odgovorne osobe.

Izgled potvrdnice tiskan je uz ovaj Pravilnik i njegov je sastavni dio.

Članak 16.

Ovaj Pravilnik stupa na snagu danom objave u »Narodnim novinama«.

Klasa: 011-02/01-01/126

Urbroj: 525-1-01-1

Zagreb, 17. listopada 2001.

            Ministar
**mr. sc. Božidar Pankretić**, v. r.

if !supportEmptyParas endif

|  |
| --- |
| Naziv pravne osobe, broj rješenja (UP/I) i njezin zaštićeni znak  if !supportEmptyParas endif  POTVRDNICA  Jedinstveni broj  Naziv proizvodne jedinice za ekološku proizvodnju i  broj rješenja o upisu u upisnik (UP/I)  if !supportEmptyParas endif  if !supportEmptyParas endif  Ovime se potvrđuje da je  • (naziv proizvodne jedinice ili dijela proizvodne jedinice i broj rješenja o upisu u upisnik) proizveo sukladno  • Zakonu o ekološkoj proizvodnji poljoprivrednih i prehrambenih proizvoda sljedeće proizvode:  if !supportEmptyParas endif  **(naziv proizvoda i količina za koju se izdaje)**  if !supportEmptyParas endif  Potvrdinca se izdaje za razdoblje od \_\_\_\_\_\_\_\_ do \_\_\_\_\_\_\_\_ , a za proizvodnu godinu \_\_\_\_\_\_\_\_\_\_\_\_\_\_\_\_\_\_\_ .  MP  U \_\_\_\_\_\_\_, \_\_\_\_\_\_\_             if !supportEmptyParas endif  Pečat i potpis odgovorne osobe  if !supportEmptyParas endif  if !supportEmptyParas endif |

if !supportEmptyParas endif

Pravilnik, NN 91/2001-1559